cyanic-selkie/wikianc huggingface dataset:
நகர மண்டபம், கோயம்புத்தூர்
அடையாளங்கள்
1892 ஆம் ஆண்டு கட்டப்பட்ட கோயம்புத்தூர் மாநகராட்சி நகர மண்டபம் மற்றும் மணிக்கூண்டு ஆகியவை உள்ளூரில் உள்ள முக்கிய அடையாளங்களாகும்.
கோயம்புத்தூர் மெட்ரோ
கோயம்புத்தூர் மெட்ரோவின் சாத்தியக்கூறு ஆய்வு நிறைவடைந்து, கணியூர், கோயம்புத்தூர் ஒருங்கிணைந்த பேருந்து நிலையம் மற்றும் பிலிச்சி ஆகிய மூன்று வழித்தடங்களைக் கொண்ட மெட்ரோ ரயில்களுக்கான மையமாக உக்கடம் இருக்கும். மற்ற இரண்டு வழித்தடங்களும் உக்கடம் வழியாக கணேசபுரத்தை காருண்யா நகருடன் இணைக்கும் மற்றும் காரணம்பேட்டையை தண்ணீர்பந்தலுடன் இணைக்கும்.
குறிப்புகள்
பகுப்பு:Articles with short description பகுப்பு:Short description is different from Wikidata பகுப்பு:Coordinates on Wikidata பகுப்பு:கோயம்புத்தூர்
லக்கிம்பூர் மக்களவைத் தொகுதி
லக்கிம்பூர் மக்களவைத் தொகுதி (Lakhimpur Lok Sabha constituency) என்பது அசாம் மாநிலத்தின் 14 மக்களவைத் தொகுதிகளுள் ஒன்றாகும்.
சட்டமன்ற தொகுதிகள்
இம்மக்களவைத் தொகுதியில் மொத்தம் 9 சட்டமன்ற தொகுதிகள் அடங்கியுள்ளன. அவை:
வென்றவர்கள்
குறிப்பு
மேற்கோள்கள்
பகுப்பு:அசாம் மக்களவைத் தொகுதிகள்
லாவெண்டர் எண்ணெய்
லாவெண்டர் எண்ணெய் லாவெண்டர் எண்ணெய் எனப்படும் இன்றியமையாத எண்ணெய் ஆனது காய்ச்சி வடித்தல் என்ற செயல் மூலம் சில வகை மலர் கூம்புகளிலிருந்து பெறப்படுகிறது லாவெண்டர். இரண்டு வேறுபட்ட வகைகளைக் கொண்டுள்ளது. லாவெண்டர் மலர் எண்ணெய் என்ற நீரில் கரையாத 0.885 கி/மிலி அடர்த்தி கொண்ட ஒரு நிறமற்ற எண்ணெய். மற்றொன்று 0.905 கி/மிலி அடர்த்தி கொண்ட மற்றொரு வகை வாவெண்டர் எண்ணெய். இது லாவாண்டுல லோட்டிகோலியா,மூலிகையிலிருந்து காய்ச்சி வடித்து எடுக்கப்படுகிறது. அனைத்து அத்தியாவசிய எண்ணெய்களைப் போலவே, ஆனால்அது தூய்மையானது அல்ல கலவை;ஆல் ஆனது. லாவெண்டர் எண்ணெயானது பைத்தோகெமிக்கல்களின் எனப்படும் லினாலூல் மற்றும் லினானல் அசிடேட்.ஆகியவற்றை உள்ளடக்கிய இயல்பான ஒரு சிக்கலான கலவையாகும். காஷ்மீர் லாவெண்டர் எண்ணெய் மிகவும் புகழ் பெற்ற எண்ணெய் ஆகும். இது இமயமலை அடிவாரத்தில் காணப்படும் லாவெண்டரிலிருந்து பெறப்படுகிறது. 2011 இல், உலகின் மிகப் பெரிய லாவெண்டர் எண்ணெய் தயாரிக்கும் நாடு பல்கேரியா ஆகும்.
பயன்கள்
லாவெண்டர் எண்ணெய் நீண்ட காலமாக வாசனை திரவியம் தயாரிக்க பயன்பட்டு வருகிறது.
அரோமா தெரபி எனப்படும் நறுமண சிகிச்சையில் லாவெண்டர் எண்ணெய் பயன்பட்டு வருகிறது. லாவெண்டர் எண்ணெயானது வேலை நினைவக செயல் திறனை ஒரு குறிப்படத் தகுந்த வகையில் குறைக்கிறது மற்றும் பலவீனமான எதிர்வினை முறையினை ஆரோக்கியமான கட்டுப்பாடுகளோடு ஒப்பிடும்போது நினைவகம் மற்றும் கவனத்தை சார்ந்த பணிகள் இரண்டு ஆகிய இரண்டையும் கட்டுப்படுத்துகிறது CDR முறை இதனை உறுதி செய்கிறது.. ஸ்பைக் லாவெண்டர் எண்ணெய் ஒரு கரைப்பான் ஆக எண்ணெய் ஓவியத்திலும், பயன்பாட்டிற்கு பயன்படும் காய்ச்சி வடிகட்டிய டர்பெண்டைன் தயாரிக்கவும் உதவுகிறது.
பாதகமான விளைவுகள்
லாவெண்டர் எண்ணெய் நாளமில்லா சுரப்பிகள் பாதிக்கக்கூடியதாகவும் வைட்டோ எதிர்ப்பு ஆன்ட்ரோஜெனிக் செயல்பாடையும் வெளிப்படுத்துகிறது.
தாவர வேதிமங்கள்
இலாவெண்டர் எண்ணெயின் பகுதிப்பொருள்கள் ஒவ்வொரு வகை எண்ணெய்க்கும் மாறுபடுவதாகவே உள்ளது. ஆனால் பொதுவான அடிப்படையான பகுதிப்பொருள்கள் மாறுவதில்லை.மோனொ டெரிபீன், [செஸ்கிடெரிபின்]] ஆகியவை முதன்மையான் உட்கூறுகளாகக் காணப்படுகின்றன. இவற்றில் லினாலூல் மற்றும் லினைல் அசிடேட் ஆகியன அதிகமாகவும், லாவண்டிலில் அசெட்டேட், டெர்பின்-4-ஆல், லாவெண்டுலோ அகியவை நடுத்தர அளவிலும் 1,8-சினியோல்,கற்பூரம் ஆகியன குறைந்த அளவிலும் காணப்படுகின்றன.அனைத்து இலாவெண்டர் எண்ணெய்களும் பொதுவாக 100 எண்ணிக்கைக்கும் மேற்பட்ட வேதிக்கலவைகளை கொண்டிருக்கின்றன, இருப்பினும் அவை மிக அதிக அளவில் செறிவுள்ளன.
குரொமோட்டொகிராபி மூலம் இலாவெண்டர் எண்ணெயின் கலவைகள் பெறப்பட்டன:
வெளி இணைப்புகள்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள் பகுப்பு:எண்ணெய்
ரவிக்குமார் ராஜேந்திரன்
ரவிக்குமார் ராஜேந்திரன் (வயது 29) என்பவர் ஒரு தமிழ் திரைப்பட இயக்குநர். குறும் படங்கள் இயக்கத்தின் மூலம் திரைப்பட இயக்குநராக வளர்ந்தவர். கலைஞர் தொலைக்காட்சியில் நடத்தப்படும் பிரபலமான நாளைய இயக்குனர் நிகழ்ச்சியில் இறுதிப் போட்டிவரை வந்து பரிசுபெற்றவர். சூது கவ்வும் திரைப்படத்தில் இணை இயக்குநராக இருந்தார். தமிழின் முதல் கால யந்திர கதையான இன்று நேற்று நாளை படத்தின் மூலம் இயக்குநராக அறிமுகமானார்.
மேற்கோள்கள்
பகுப்பு:தமிழ்த் திரைப்பட இயக்குநர்கள் பகுப்பு:வாழும் நபர்கள் பகுப்பு:திருப்பூர் மாவட்ட நபர்கள்
இந்தியத் தேர்தல் ஆணையம்
இந்தியத் தேர்தல் ஆணையம் (Election Commission of India) இந்திய அரசியலமைப்புச் சட்டத்தால் நிறுவப்பெற்ற ஒரு அமைப்பு. தன்னாட்சி பெற்ற இவ்வமைப்பு பகுதியளவு நீதித்துறை போன்றது. இதன் பணி மக்கள் மன்றங்களுக்கான பெயராட்சி உறுப்பினர் தேர்தல்களை நடுநிலையோடு நடத்துவதாகும். இந்திய அரசியலமைப்புச் சட்டம் இவ்வாணையத்திற்கு இந்தியக் குடியரசுத் தலைவர், இந்தியக் குடியரசுத் துணைத் தலைவர், மாநில சட்டப் பேரவைகள் மற்றும் நாடாளுமன்றத் தேர்தல்களை நடத்தவும், மேற்பார்வையிடவும் பணித்துள்ளது. இது தொடர்பான சட்டம் மக்கள் பிரதிநிதித்துவ சட்டம் 1951 ஆகும்.
தேர்தல் ஆணையர்கள்
இந்தியத் தேர்தல் ஆணையத்தின் தலைவராக இந்தியத் தலைமைத் தேர்தல் ஆணையர் இருப்பர். அவருக்கு உதவிட இரண்டு தேர்தல் ஆணையர்கள் இருப்பர். இந்தியத் தலைமை ஆணையர் மற்றும் பிற இரண்டு ஆணையர்களையும் இந்தியக் குடியரசுத் தலைவரால் நியமிக்கப்படுகின்றனர். இவர்களது பதவிக்காலம் 65 வயது நிரம்பும் வரை ஆகும்.
==இந்தியத் தலைமைத் தேர்தல் ஆணையர்கள் பட்டியல் ==
தேர்தல் செலவுக்கான உச்சவரம்பு
மாநிலத்தின் அளவு, தொகுதியின் அளவு, வாக்காளர்களின் எண்ணிக்கை என்று எதையுமே கணக்கில் கொள்ளாமல் மக்களவை தொகுதிக்கு ரூ.70 இலட்சமும், சட்டப் பேரவைத் தொகுதிக்கு ரூ.29 இலட்சமும் ஒரு வேட்பாளர் செலவு செய்யலாம் என்று மத்திய தேர்தல் ஆணையம் வரம்பு விதித்துள்ளது.
மேற்கோள்கள்
பகுப்பு:இந்தியத் தேர்தல் ஆணையம் பகுப்பு:இந்தியத் தேர்தல்கள் பகுப்பு:இந்திய ஆணைக்குழுக்கள்
கொல்லன்கோயில்
கொல்லன்கோயில் (ஆங்கிலம்:Kollankoil), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கொடுமுடி வட்டத்தில் இருக்கும் ஒரு பேரூராட்சி ஆகும்.
33 குக்கிராமங்களைக் கொண்ட இப்பேரூராட்சியில், பெரும்பான்மையான மக்கள் விவசாயமும், கைத்தறி நெசவுத்தொழிலும் செய்து வருகின்றனர். இப்பேரூராட்சி பகுதியில் 13 கைத்தறி நெசவாளர் கூட்டுறவு உற்பத்தி மற்றும் விற்பனையாளர் சங்கங்கள் உள்ளன. கொல்லன்கோவில் பேரூராட்சியில், சடையீஸ்வர சுவாமி கோவில் உள்ளது.
அமைவிடம்
ஈரோடு - வெள்ளக்கோயில் சாலையில் அமைந்த கொல்லன்கோயில் பேரூராட்சிக்கு வடக்கில், 35 கி.மீ. தொலைவில் ஈரோடு உள்ளது. இதன் கிழக்கில் கரூர் 40 கி.மீ.; வட கிழக்கில் நாமக்கல் 40 கி.மீ. தொலைவில் உள்ளன.
பேரூராட்சியின் அமைப்பு
12.12 ச.கி.மீ. பரப்பும், 15 பேரூராட்சி மன்ற உறுப்பினர்களையும், 42 தெருக்களையும் கொண்ட இப்பேரூராட்சி, மொடக்குறிச்சி   (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    2,833   வீடுகளும், 9,196 மக்கள்தொகையும் கொண்டது.
மேற்கோள்கள்
பகுப்பு:ஈரோடு மாவட்டத்தில் உள்ள பேரூராட்சிகள்
பெல்லாரி ராகவா
பெல்லாரி இராகவா (Bellary Raghava; 2 ஆகத்து 1880 - 16 ஏப்ரல் 1946) தாடிபத்ரி ராகவாச்சாரியுலு என்ற இயற்பெயரால் அறியப்படும் இவர் ஓர் இந்திய நாடக ஆசிரியரும், நடிகரும் ஆவார். இவர் முக்கியமாக தெலுங்கு நாடகத்திலும், திரைப்படத்திலும் தனது படைப்புகளுக்கு பெயர் பெற்றவர். இவரது மாமா தர்மவரம் இராமகிருஷ்ணமாச்சாரியலு தெலுங்கில் ஒரு முன்னோடி நாடக ஆசிரியராக இருந்தார். மேலும் இவரை மேடைக்கு அறிமுகப்படுத்தினார். இராகவா பெல்லாரியைச் சேர்ந்த மற்றொரு நாடக ஆசிரியரான கோலாச்சலம் சீனிவாச ராவ் என்பவருடன் நெருங்கிய தொடர்பு கொண்டிருந்தார். சரோஜினி கொப்பரபு, பத்மாவதி கொம்முரி, அன்னபூர்ணா காக்கிநாடா போன்ற பெண் கலைஞர்களும் வாசுதேவராவ் கே.எஸ்., அப்பாராவ் பசவராஜு, பண்டா கனகலிங்கேசுவர ராவ் போன்ற ஆண் கலைஞர்களும் இவரது மாணவர்களில் அடங்குவர்.
ஆரம்ப கால வாழ்க்கை
இராகவா, பெல்லாரி உயர்நிலைப் பள்ளியிலும், சென்னை கிறிஸ்தவக் கல்லூரியிலும் படித்தார். 1905இல் சென்னை சட்டக் கல்லூரியில் பட்டம் பெற்ற பிறகு சட்டப் பயிற்சி செய்தார். 12 வயதில், இவர் பெல்லாரியில் ஷேக்ஸ்பியர் சங்கத்தை நிறுவி, வில்லியம் சேக்சுபியரின் நாடகங்களில் நடித்தார். பெங்களூரில் சீகோலாச்சலம் சீனிவாச ராவவின் "சுமனோகரம்" என்ற நாடகக் குழுவில் பல்வேறு நாடகங்களில் முக்கிய கதாபாத்திரங்களில் நடித்தார். 1909இல் பெங்களூரில் அமெச்சூர் நாடக சங்கத்தை நிறுவினார்.
திரைப்படம்
1936 இல், எச்.எம். ரெட்டியின் திரௌபதி மான சம்ரட்சனம், என்ற நாடகத்தில் இராகவா துரியோதனனாக நடித்தார். பின்னர் இவர் ரைத்து பிட்டா (1939), சண்டிகா (1940) ஆகிய திரைப்படங்களில் தோன்றினார். மேலும் விமர்சன ரீதியான பாராட்டையும் பெற்றார்.
இறப்பு
இராகவா ஏப்ரல் 16, 1946 இல் இறந்தார். பல்லாரி ராகவ புரஸ்காரம் விருது இவரது நினைவாக நிறுவப்பட்டது. நாடகங்களிலும், திரைப்படங்களிலும் பங்களித்த திறமையான கலைஞர்களுக்கு இது வழங்கப்படுகிறது. 1981இல், இவரது நினைவாக ஒரு அஞ்சல் தலை வெளியிடப்பட்டது.
சான்றுகள்
பகுப்பு:தெலுங்குத் திரைப்பட நடிகர்கள் பகுப்பு:அனந்தபூர் மாவட்ட நபர்கள் பகுப்பு:1946 இறப்புகள் பகுப்பு:1880 பிறப்புகள்
கரடிகுறி
கரடிகுறி (Karadikuri) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது காட்டிநாயனபள்ளி ஊராட்சிக்கு உட்பட்ட ஊராகும்.
அமைவிடம்
இந்த ஊரானது கிருஷ்ணகிரியிலிருந்து மூன்று கிலோமீட்டர் தொலைவிலும், சென்னையிலிருந்து 262 கிலோமீட்டடர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கோட்டூர் பொன்னியம்மன் கோயில்
கோட்டூர் பொன்னியம்மன் கோயில் தமிழ்நாட்டில் தஞ்சாவூர் மாவட்டம், கோட்டூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொல்லங்கோடு
கொல்லங்கோடு (Kollankodu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், விளவங்கோடு வட்டத்தில் இருக்கும் ஒரு நகராட்சி ஆகும். இது 16 அக்டோபர் 2021 அன்று பேரூராட்சியில் இருந்து நகராட்சியாக உயர்த்தப்பட்டது. இந்த நகராட்சியில் அமைந்துள்ள பத்திரகாளி அம்மன் கோவிலில், ஆண்டுதோறும் பங்குனி மாதத்தில் தூக்கத் திருவிழா கொண்டாடப்படுகிறது.
2021-இல் கொல்லங்கோடு நகராட்சியுடன் இணைத்தல்
கொல்லங்கோடு மற்றும் ஏழுதேசம் பேரூராட்சிகளைக் கொண்டு 16 அக்டோபர் 2021 அன்று புதிதாக நிறுவப்பட்ட கொல்லங்கோடு நகராட்சியுடன் இணைக்கப்பட்டது.
அமைவிடம்
கொல்லங்கோடு நகராட்சி கன்னியாகுமரியிலிருந்து 51 கிமீ தொலைவிலும், நாகர்கோவிலிருந்து 52 கிமீ தொலைவிலும் கடற்கரையை ஒட்டியுள்ளது. அருகமைந்த ஊர்கள் மேற்கில் திருவனந்தபுரம் 35 கிமீ; வடக்கில் பாறசாலை 9 கிமீ; தெற்கில் மேடவிளாகம் 0.50 கிமீ தொலைவிலும் உள்ளது. அருகில் உள்ள தொடருந்து நிலையம் பாறசாலையில் உள்ளது.
நகராட்சியின் அமைப்பு
12.64 சகிமீ பரப்பும், 21 வார்டுகளும், 87 தெருக்களும் கொண்ட இப்பேரூராட்சி  கிள்ளியூர் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
வெளி இணைப்புகள்
பகுப்பு:கன்னியாகுமரி மாவட்டம்
தங்குதன் நைட்ரைடு
நுண்மின்னணுவியலில் தங்குதன் நைட்ரைடு ஒரு தொடர்புப் பொருளாகப் பயன்படுத்தப்படுகிறது கடத்தும் அடுக்குகளுக்கும் தடையடுக்குகளுக்கும் இடையில் சிலிக்கான் மற்றும் பிற உலோகங்களுக்கு இடையே இது பயன்படுத்தப்படுகிறது. எ.கா. தங்குதன் அல்லது தாமிரம். தைட்டானியம் நைட்ரைடு அல்லது தங்குதன் படலங்களை விட தங்குதன் நைட்ரைடு குறைவாகவே பயன்படுத்தப்படுகிறது.
தங்குதன் ஈராக்சைடு, தங்குதன் மூவாக்சைடு மற்றும் தங்குதன் பெண்டாக்சைடு ஆகியவற்றுடன் சேர்ந்து தங்குதன் நைட்ரைடு உருவாகிறது. இதனால் ஒளிரும் விளக்குகளில் பயன்படுத்தும் போது இழை சூடாக்கப்பட்டால் அவை உடைந்து விடும்.
தங்குதன் சிலிசைடும் இதே பயன்பாடுகளைக் கொண்ட மற்றொரு வேதிப் பொருளாகும்.
மேற்கோள்கள்
பகுப்பு:தங்குதன் சேர்மங்கள் பகுப்பு:நைட்ரைடுகள்
துன் பெர்பாத்தே பூத்தே
துன் பெர்பாத்தே பூத்தே (மலாய் மொழி: Tun Perpatih Putih bin Tun Perpatih Sedang; ஆங்கிலம்: Tun Perpatih Putih ஜாவி: ‏تون ڤرڤتيه ڤوتيه ); என்பவர் மலாக்கா சுல்தானகத்தின் 6-ஆவது பெண்டகாரா எனும் முதலமைச்சர் பதவியை வகித்தவர். புகழ்பெற்ற பெண்டகாரா துன் பேராக் என்பவரின் இளைய சகோதரர் ஆவார். 1498-ஆம் ஆண்டில் இருந்து 1500-ஆம் ஆண்டு வரையில் பெண்டகாரா பொறுப்பை வகித்தார்.
1498-ஆம் ஆண்டில் பெண்டகாரா துன் பேராக் (Bendahara Paduka Tun Perak) காலமானார். அதன் பிறகு, சுல்தான் மகமுட் ஷாவினால், துன் பெர்பாத்தே பூத்தே மலாக்காவின் புதிய பெண்டகாராவாக நியமிக்கப் பட்டார். பின்னர் இவர் பெண்டகாரா பூத்தே (Bendahara Putih) என்று அறியப்பட்டார்.
பொது
சுல்தான் மன்சூர் ஷா (1456 - 1477), அவருடைய ஆட்சிக் காலத்தில் சீனாவுடன் அரசதந்திர உறவுகளை ஏற்படுத்த விரும்பினார். அப்போது ​​சீனாவை சிங்தாய் (Jingtai Zhu Qiyu) எனும் அரசர் ஆட்சி செய்து வந்தார். ஒரு கடிதத்துடன் துன் பெர்பாத்தே பூத்தேவைத் தன் தூதராகச் சீனாவிற்கு அனுப்பி வைத்தார்.
மலாக்கா சுல்தானகத்தைப் பற்றிய செய்திகள் சீனப் பேரரசரை வெகுவாகக் கவர்ந்தன. அதன் பொருட்டு தன் மகள் ஆங் லீ போ (Hang Li Po) என்பவரை, சுல்தான் மன்சூர் ஷாவின் மனைவியாக்கிக் கொள்ள மலாக்காவிற்கு அனுப்பி வைத்ததாகவும் சொல்லப் படுகிறது.
சுமா ஓரியண்டல்
ஆனால் அந்தச் செய்தி உண்மையானதாக இருக்க முடியாது என்று மலேசிய வரலாற்று ஆசிரியர்கள் சிலர் தங்களின் கருத்துகளை முன் வைக்கிறார்கள். சுமா ஓரியண்டல் (Suma Oriental) எனும் நூல் 1513-ஆம் ஆண்டு எழுதப்பட்டது. இதை எழுதியவர் தோம் பைரஸ் (Tom Pires).
இவர் ஒரு போர்த்துக்கீசியர். மலாக்காவைப் போர்த்துகீசியர்கள் கைப்பற்றிய பின்னர் எழுதப்பட்டது. பரமேசுவரா சிங்கப்பூரில் இருந்து வெளியேறிய வரலாற்றை இந்தப் பதிவு எடுத்துரைக்கின்றது..
ஆங் லீ போ புராணக் கதை
பரமேசுவரா என்பவர் ஸ்ரீ விஜய பேரரசின் இளவரசர்; சிங்கப்பூரைக் கடைசியாக ஆட்சி செய்த அரசர்; மலாயா தீபகற்பத்தின் மேற்கு கரை வழியாகப் பயணித்து மலாக்காவைத் தோற்றுவித்தார் என அந்தப் பதிவு சொல்கின்றது. மலாக்காவைப் பற்றிச் சொல்லும் போது செக்குயிம் டார்க்சா (Xaquem Darxa); மொடவார்க்சா (Modafarxa) எனும் சொற்களைத் தோம் பைரஸ் பதிவு செய்துள்ளார்.
செஜாரா மெலாயுவில் குறிப்பிடப்படாத இந்தப் பெண், ஆங் லீ போ புராணக் கதையின் சாத்தியமான தோற்றமாக வெளிப்படுகிறது.
அரசியல் ஊழல்கள்
துன் பெர்பாத்தே பூத்தே திறமை குறைந்த பெண்டகாரா என்று விவரிக்கப் படுகிறார். அவரின் முதுமை ஒரு காரணமாகக் கூறப்படுகிறது. அவரின் நிர்வாகத்தின் கீழ், மலாக்காவில் அரசியல் ஊழல்கள் அதிகமாக இருந்தன.
குஜராத் முஸ்லிம் மக்களுக்கும்; மலாய் மக்களுக்கும் இடையே போராட்டங்கள் தீவிரம் அடைந்தன. 1500-இல் துன் பெர்பாத்தே பூத்தே இறந்த பின்னர் துன் முத்தாகிர் என்பவர் பெண்டகாரா பொறுப்பிற்கு வந்தார். இவர் முன்னாள் பெண்டகாரா துன் அலியின் மகனாவார்.
மேலும் காண்க
பகுப்பு:மலாக்கா பகுப்பு:மலேசிய வரலாறு பகுப்பு:1500 இறப்புகள்
புவி வேதியியல்
புவி வேதியியல் (Geochemistry) என்பது புவியின் புவிப்படல ஓடு மற்றும் பெருங்கடல்கள் போன்ற பெரும் புவி சார்ந்த அமைப்புகளின் பின்னால் உள்ள நிகழ்வுகளின் வழிமுறைகளைத் தெரிந்து கொள்ள வேதியியலின் கொள்கைகள் மற்றும் வழிமுறைகளைப் பயன்படுத்திக் கொள்ளும் அறிவியலாகும். புவிவேதியியலின் எல்லைகளானது புவிக்கப்பாலும், அதாவது சூாியக்குடும்பம் முழுவதையும் சூழ்ந்து விாிகிறது. மேலும், புவி வேதியியலானது புவியடுக்குகளில் வெப்பச்சலனம், கோள்கள் உருவாக்கம், கருங்கல், எாிமலைப் பாறைகளின் உருவாக்கம் ஆகிய இயற்கைச் செயல்முறைகள் தொடர்பாகப் புரிதல் ஏற்பட முக்கியமான பங்களிப்பைச் செய்துள்ளது.
வரலாறு
1838 ஆம் ஆண்டில் சுவிசு-செர்மன் நாட்டின் வேதியிலாளா் கிறிஸ்டியன் ப்ரெட்ரிக் ஸ்கோபெய்ன் என்பவா் ’புவிவேதியியல்’ என்ற வார்த்தையை முதன்முதலில் பயன்படுத்தினாா். அவர் தனது அறிக்கையில் ஒரு புதிய அறிவியலின் உருவாக்கத்தைக் கணித்துப் பின்வருமாறு குறிப்பிட்டிருந்தாா்.
“புவி வேதியியலானது நிலவியலாக உருவாவதற்கு முன்னதாக ஒப்பீட்டு புவிவேதியியல் என்பது உருவாக்கப்பட வேண்டும். அதற்கு முன்னதாக நமது கோள்களின் தோற்றம் மற்றும் அவற்றுள் புதைந்து கிடக்கும் கனிமப்பொருட்கள் பற்றிய புதிர்கள் தீர்க்கப்படவேண்டும்"
ஸ்கோபெய்னின் தொடக்கப்பணிகளுக்குப் பிறகு சிறிது காலத்திற்குப் பின்னரே இந்தப் பொருள் தொடர்பான களமானது உணரப்பட்டது. ஆனாலும், புவிவேதியியல் என்ற சொல்லானது நிலவியலாளர்கள் மற்றும் வேதியியலாளா்கள் ஆகியோரால் எடுத்தாளப்படவில்லை. மேலும் இந்த இரு அறிவியலில் எது ஆதிக்கம் செலுத்தக்கூடிய பிாிவு என்ற விவாதங்களும் தொடர்ந்து கொண்டிருந்தன. புவி வேதியியலில் நிலவியலாளா்கள் மற்றும் வேதியியலாளா்கள் உடனிணைந்து பணியாற்றும் நேர்வுகள் அரிதாக இருந்தன. மேலும் இந்த பங்களிப்பு மிகவும் குறைவானதாகவும், அங்கீகரிக்கப்படாததாகவும் இருந்தன.
இருபதாம் நுாற்றாண்டில் பிறந்த விக்டர் கோல்டுசுமித் என்பவர் சுவிட்சர்லாந்து நாட்டில் பிறந்தவா். இவர் தனது தொழில்முறை வாழ்வில் பெரும்பகுதியை நார்வே மற்றும் செருமனியில் கழித்தவா். இவரது பணிகளே புவிவேதியியலில் ஒரு பெரிய தாக்கத்தை ஏற்படுத்தியது எனலாம். விக்டர் கோல்டுசுமித் “நவீன புவிவேதியியலின் தந்தை“ என அழைக்கப்படுகிறாா். 1920 கள் மற்றும் 1930 களில் வெளியிடப்பட்ட தொடர் வெளியீடுகளான Geochemische Verteilungsgesetze der Elemente (Geochemical Laws of the Distribution of Elements] மூலமாக கோல்டுசுமித் நவீனப் புவிவேதியியலை ஒரு புதிய துறையாக அங்கீகரிப்பதற்கான வலுவான அடித்தளத்தை உண்டாக்கினாா்.
புவி வேதியியலின் வரலாற்றில் குறிப்பிடத்தக்க மற்றுமொரு முக்கியமான ஆளுமை ப்ராங்க் விக்கில்ஸ்வொர்த் க்ளார்க் ஆவார். இவர் பத்தொன்பதாம் நுாற்றாண்டின் பிற்பகுதியில் புவிக்குள் மிகுதியான அளவில் உள்ள பல்வேறு தனிமங்களையும், அவற்றின் அளவுகளுக்கும் அணுநிறைக்கும்  உள்ள தொடர்புகளையும் குறித்து ஆய்வுகளைத் தொடங்கியிருந்தாா். எரிகற்கள் அல்லது விண்கற்கள் மற்றும் புவியடுக்குகளில் உள்ள பாறைகளில் பொதிந்துள்ளவற்றின் இயைபு மற்றும் அவற்றுக்கிடையேயான வேறுபாடு குறித்து 1850 ஆம் ஆண்டுகளிலேயே ஆய்வு செய்யப்பட்டுள்ளது. 1901 ஆம் ஆண்டிலே் ஆலிவா். சி. பாரிங்டன் என்பாா் இவற்றுக்கிடையேயான வேறுபாடு இருந்தாலும் ஒப்பீட்டளவிலான மிகுதித்தன்மை முன்னா் கூறியவாறே இருப்பதாகத் தனது எடுகோளை எடுத்துக்கூறினாா். இவருடைய இந்தக்கூற்றே அண்ட வேதியியல் என்ற அறிவியலின் பிாிவிற்கானத் தொடக்கமாக இருந்தது. நாம் அறிந்துள்ள சூரியக்குடும்பம் மற்றும் புவியின் தோற்றம் தொடர்பான பல தகவல்கள் இவாின் பங்களிப்பே ஆகும்.
உட்களங்கள்
புவி வேதியியலின் உட்கூறுகளில் சில கீழே தரப்பட்டுள்ளன.
வேதியியல் தன்மை
பாறைகளில் காணப்படும் பொதுவான கனிமப்பொருட்கள் ஏறத்தாழ அனைத்து ஆக்சைடுகளும் ஆகும். குளோரைடுகள், சல்பைடுகள் மற்றும் புளோரைடுகள் ஆகியவை முக்கியமான விதிவிலக்குகள் ஆகும். ஏனெனில், இவை எந்தவிதப் பாறையாயினும் ஒரு சதவீதத்திற்கும் (1%) குறைவாகவே காணப்படுகின்றன.
இரும்பு, இலித்தியம், துத்தநாகம், தாமிரம், குரோமியம், நிக்கல், கோபால்ட்டு, வனேடியம் மாலிப்டினம் மற்ரும் மக்னீசியம் போன்ற மனித உடலில் சுவடு அளவில் காணப்படும் தனிமங்கள் கடல் நீரில் உள்ள ஐதராக்சைடு, கார்பனேட்டு, குளோரைடு போன்ற அயனிகளுடன் சேர்ந்து சேர்மங்களாக கடல் நீரில் காணப்படுகின்றன.
ப்ராங்க் விக்கில்ஸ்வொர்த் க்ளார்க் புவியின் மேலோட்டில் 47% க்கும் சற்று அதிகமாக ஆக்சிஜன் இருப்பதாக கணக்கிட்டுள்ளார். இந்த குறிப்பிடத்தக்க சதவீத இயைபுக்குக் காரணமாக இருப்பவை முக்கியமாக சிலிகா, அலுமினா மற்றும் இரும்பு ஆக்சைடு போன்ற ஆக்சைடுகளும் கால்சியம் கார்பனேட், மக்னீசியம் கார்பனேட், சோடியம் கார்பனேட் மற்றும் பொட்டாசியம் கார்பனேட் போன்ற கார்பனேட்டுகளுமே. சிலிகாவானது முக்கியமாக ஒரு அமிலத்தைப் போலச் செயல்பட்டு சிலிகேட்டுகளை உருவாக்குகின்றன. எரிமலைப் பாறைகளில் காணப்படும் பெரும்பாலான கனிமங்கள் இத்தகைய தன்மையைப் பெற்றனவாகவே உள்ளன.
பல்வேறு விதமான பாறை வகைகளைக் கொண்டு க்ளார்க் நடத்திய 1672 பகுப்பாய்வுகளின் முடிவுகளிலிருந்து புவியோட்டில் காணப்படும் கனிமங்களின் சராசரி சதவீத இயைபு பின்வருமாறு கணக்கிடப்பட்டுள்ளது:
இவை தவிர ஏனைய பகுதிப்பொருட்கள் அனைத்தும் 1% க்கும் குறைவான அளவிலேயே காணப்படுகின்றன.
சுண்ணாம்புக்கல்லின் ஒரு பகுதியானது லைம் பெல்ட்ஸ்பாரை உருவாக்குகின்றன. மெக்னீசியம் கார்பனேட் மற்றும் இரும்பு ஆக்சைடுகள் சிலிகாவுடன் படிகமாகி ஒலிவைன் அல்லது என்ஸ்டாடைட் ஆக மாறுகிறது அல்லது அலுமினா மற்றும் சுண்ணாம்பு ஆகியவற்றுடன் சேர்ந்து இரும்பு-மக்னீசிய சிலிகேட்டுகளை அதாவது பைராக்சீன்கள், ஆம்பிபோல்கள் மற்றும் பயோடைட்டுகள் ஆகியவற்றை முதன்மையாகத் தருகின்றன. இந்தச் செயல்முறையில் காரத்தை நடுநிலையாக்கியது போக எஞ்சியுள்ள சிலிகாவானது குவார்ட்சாக பிரிகையடைகிறது. இதே போன்று மிகுதியாக உள்ள அலுமினா கோரண்டமாக படிகமாகிறது. இங்கே குறிப்பிடப்பட்டவை அனைத்தும் பொதுவான போக்குகளே. பாறைகளை பகுப்பாய்வு செய்வதிலிருந்து ஒரு பாறை கொண்டுள்ள கனிமங்களை தோராயமாக அறியலாம். ஆனால், எந்த ஒரு விதிக்குமே பல விதிவிலக்குகள் உள்ளன.
வேதித்தனிமங்கள்
வேதித் தனிமங்களே பொருட்களை உருவாக்கும் கட்டுமான தொகுதிகள் ஆகும். அணு எண்களைக் கொண்டு அவற்றை அடையாளம் காணமுடியும். அணுக்கருவிலுள்ள புரோட்டான்களின் எண்ணிக்கை அணு எண் எனப்படுகிறது. ஒரு தனிமத்தின் அணுக்கருவிலுள்ள நியூற்றான்களின் எண்ணிக்கை மாறுபடுவதுண்டு. இந்த நியூட்ரான்களின் எண்ணிக்கையையும், புரோட்டான்களின் எண்ணிக்கையையும் சேர்த்தால் கிடைக்கும் மொத்தம் நிறை எண் எனப்படுகிறது. நிறை எண் தோராயமாக அணு நிறைக்கு சமமானதாக இருக்கிறது. ஒரே அணு எண்ணும் வெவேறு நியூட்ரான் எண்ணும் கொண்ட ஒரு தனிமத்தின் வெவ்வேறு வடிவங்கள் ஐசோடோப்புகள் எனப்படும். கொடுக்கப்பட்ட ஒரு ஐசோடோப்பை அடையாளப்படுத்த தனிமத்தின் மூலக்கூறு வாய்ப்பாட்டை முதலில் எழுத வேண்டும். அதைத் தொடர்ந்து நிறை எண்ணை அதன் தலைப்பகுதியில் மேல் ஒட்டாக எழுத வேண்டும். உதாரணமாக குளோரின் பெற்றிருக்கும் பொதுவான இரண்டு ஐசோடோப்புகளை 35Cl மற்றும் 37Cl என்று எழுதி அடையாளப்படுத்துகிறார்கள். அணு எண்னும் நியூட்ரான்களும் சேர்ந்த 1700 வகை இணைப்புகள் அறியப்படுகின்றன. அவற்றில் 260 இணைப்புகள் நிலைப்புத் தன்மை கொண்டவையாக உள்ளன. நிலைப்புத்தன்மை இல்லாத ஐசோடோப்புகள் இயற்கையில் தோற்றம் பெறுவதில்லை. புவிவேதியியலில் நிலைப்புத் தன்மை கொண்ட ஐசோடோப்புகள் வேதியியல் வழிமுறைகளையும், வினைவழி முறைகளையும் அடையாளம் காணப் பயன்படுகின்றன. பொதுவாக ஐசோடோப்புகள் மாதிரிகளின் வயதைக் கணிக்க பயன்படுத்தப்படுகின்றன.
பிற தனிமங்களின் மீது கொண்டுள்ள நாட்டம், உருவாக்கும் பிணைப்புகளின் வகை ஆகியனவற்றை அடிப்படையாகக் கொண்டே ஒரு தனிமத்தின் வேதியியல் நடத்தை அமைகிறது. மேற்கூறிய இரண்டு பண்புகளும் தனிமத்தின் அணுக்கருவைச் சுற்றியுள்ள ஆர்பிட்டால்களில் உள்ள எலக்ட்ரான் ஒழுங்கமைவு நிர்ணயம் செய்கிறது. அதிலும் குறிப்பாக சுற்றுப்பாதைகளின் வெளிக்கூட்டில் காணப்படும் எலக்ட்ரான்கள் இதில் முக்கியப் பண்பு வகிக்கின்றன. தனிமவரிசை அட்டவணையில் தனிமங்கள் அமையும் இடத்தினையும் இந்த எலக்ட்ரான் ஒழுங்கமைப்பு நிர்ணயிக்கிறது. தனிமவரிசை அட்டவணையில் தனிமங்கள் அமையும் இடத்தைப் பொறுத்து அவை விரிவாக பல்வேறு வகைகளாக வகைப்படுத்தப்படுகின்றன. கார உலோகங்க்கள், கார மண் உலோகங்கள், உலோகப் போலிகள், இடை நிலைத் தனிமங்கள், ஆலசன்கள், மந்த வாயுக்கள், இலந்தனைடுகள், ஆக்டினைடுகள் என்பவை இத்தகைய வகைப்பாடுகளாகும்.
கோல்டுசிகிமிட் வகைப்பாடு என்றொரு பயனுள்ள மற்றொரு வகையான வகைப்பாடும் புவி வேதியியலில் பயன்படுத்தப்படுகிறது. இவ்வகைப்பாடு தனிமங்களை நான்கு வகைகளாக வகைப்படுத்துகிறது. ஆக்சிசனுடன் எளிதில் சேரக்கூடிய தனிமங்கள் இலித்தோபைல்கள் எனப்படுகின்றன. சோடியம், பொட்டாசியம், சிலிக்கன், அலுமினியம், மக்னீசியம், தைட்டானியம் மற்றும் கால்சியம் போன்றவை இவ்வகைப்பாட்டுக்கு எடுத்துக்காட்டுகளாகும். புவி மேலோட்டில் இவை சிலிக்கேட்டுகளாகவும், பிற ஆக்சைடுகளாகவும் அதிகமாகக் காணப்படுகின்றன. இரும்பின் மீது நாட்டம் கொண்ட தனிமங்கள் சிடரோபைல்கள் எனப்படுகின்றன. இவை பூமியின் மையப் பகுதியை அடர்த்தியாக்குகின்றன. இரும்பு, கோபால்ட்டு, நிக்கல், பிளாட்டினம், இரேனியம், ஒசுமியம் போன்றவை சிடரோபைல்கள் என்ற வகைப்பாட்டில் அடங்குகின்றன. சல்பைடுகளாக உருவாகும் தனிமங்கள் சால்கோபைல்கள் எனப்படுகின்றன. தாமிரம், வெள்ளி, துத்தநாகம், ஈயம் மற்றும் கந்தகம் முதலியவை இவ்வகைப்பாட்டில் அடங்குகின்றன. வளிமண்டலத்தில் ஆதிக்கம் செலுத்தக்கூடிய தனிமங்கள் அட்மோபைல்கள் எனப்படுகின்றன. ஆக்சிசன், நைட்ரசன், ஐதரசன் மற்றும் மந்தவாயுக்கள் போன்றன இவ்வகையில் அடங்குகின்றன. ஒவ்வொரு குழுவிலும் உள்ள தனிமங்களில் சில வெப்பந்தாங்கும் தன்மை கொண்டனவாக உள்ளன. எஞ்சியவை உயர் வெப்ப நிலைகளில் கூட நிலைப்புத் தன்மையுடன் காணப்படுகின்றன. சில தனிமங்கள் எளிதில் ஆவியாகின்ற தனிமங்க்களாய் உள்ளன. எனவே வெப்பப் படுத்துதல் மூலமாக இவற்றை பிரிக்க முடியும்.
கனிமங்களின் இயைபு
புவியின் ஓடானது 90% சிலிகேட்டு கனிமங்களால் ஆக்கப்பட்டுள்ளது. புவியில் உள்ள சிலிகேட்டு கனிமங்களும் அவற்றின் இருப்பும் பின்வருமாறு:
இவை போக சிலிகேட்டு கனிமங்கள் புவியோட்டின் மற்றுமொரு 3% ஐ உருவாக்குகின்றன. புவியின் 8% பரப்பு மட்டுமே சிலிகேட் அல்லாத கனிமங்களால் (கார்பனேட்டு கனிமங்கள், ஆக்சைடு கனிமங்கள் மற்றும் சல்பைடு கனிமங்கள்) ஆக்கப்பட்டுள்ளது.
மற்றுமொரு தீர்மானிக்கும் காரணியான உருவாக்கத்தின் போது காணப்படும் இயற்பியல் நிலையானது, மொத்தத்தில் மிகச்சிறிய புறக்கணிக்கத்தக்க அளவே பங்களிக்கிறது. சில குறிப்பிட்ட கனிமங்கள் நடைமுறையில் ஆழமான பகுதியில் அடைக்கப்பட்ட நிலையில் ஊடுருவிய பாறைகளில் உள்ளன. உதாரணமாக மைக்ரோலைன் (microcline), மசுகோவைட் (muscovite), டயலேக் (diallage) ஆகியவற்றைக் கூறலாம். லியுசைட் (Leucite) வகைக் கனிமமானது ஆழமாக ஊடுருவிய பாறைகளில் மிக அரிதாகவே காணப்படுகிறது.
பல கனிமங்கள் அவை மேற்பரப்புக்கு அருகாமையில் படிகமாக்குதல் நிகழ்த்தப்பட்டதா அல்லது ஆழமான பகுதியில் படிகமாக்குதல் நிகழ்த்தப்பட்டதா என்பதோடு தொடர்புக்குட்பட்டு நுண்ணியலான பண்புகளில் சிறப்பான தனித்தன்மைகளைப் பெற்றுள்ளன. உதாரணமாக கைபர்சுதீன் (hypersthenes), ஆர்த்தோகிளாசு (orthoclase), குவார்ட்சு (quartz) ஆகியவற்றைக் கூறலாம்.
ஒரே விதமான வேதியியல் இயைபைக் கொண்டிருந்தும், முற்றிலும் வெவ்வேறு வகையான கனிமங்களைக் கொண்டுள்ள விசித்திரமான நேர்வுகளும் காணப்படுவதுண்டு. உதாரணமாக நார்வே நாட்டில் கிரான் என்னுமிடத்தில் கார்ன்ப்ளெண்டைட்டானது கார்ன்ப்ளெண்டைட்டை மட்டுமே கொண்டிருக்கையில் அதே பகுதியில் அதே விதமான இயைபுடன் காணப்படும் காம்ப்டோனைட்டுகளில் பெல்ட்ஸ்பார் மற்றும் வேறு விதமான கார்ன்ப்ளெண்டைட் ஆகியவற்றைக் கொண்டுள்ளது.
எரிமலைப் பாறைகளில் காணப்படும் போர்பைரிடிக் கனிமங்களின் அரிமானம் தொடர்பாக மேற்சொன்ன அதே கருத்தை மீண்டும் கூற வேண்டியுள்ளது. ரியோலைட்சு மற்றும் ட்ராசைட்சு, கார்ன்ப்ளெண்டு மற்றும் பயோடைட் ஆகியவை அதிகமாக காணப்படுகின்றன. இவற்றின் பகுதியளவு ஆகைட் மற்றும் மேக்னடைட்டாக மாற்றப்படலாம். கார்ன்ப்ளெண்ட் மற்றும் பயோடைட் ஆகியவை அழுத்தம் மற்றும் புவிப்பரப்புக்கு கீழான நிலைமைகளைத் தாங்கும் நிலைத்தன்மை உடையவையாகும். ஆனால், அதை விட உயர்வான நிலைகளில் அவை நிலைப்புத்தன்மையற்றவை. நிலத்தின் பெரும்பான்மை பகுதியில் ஆகைட்டானது பரவலாகக் காணப்படுகிறது. புவியின் ஆழத்தில் ஊடுருவப்பட்ட பகுதிகளில் காணப்படும் இதே விதமான மாக்மாவின் வழிப்பொருளான கிரானைட் மற்றும் செய்னைட் ஆகியவை ஆகைட்டை விட மிகப் பொதுவாக பயோடைட் மற்றும் கார்ன்ப்ளெண்ட் ஆகியவற்றைக் கொண்டுள்ளன.
பெல்சிக், இடைநிலை மற்றும் மாபிக் எரிமலைப் பாறைகள்
மாபிக் எரிமலைப் பாறைகள்:
இடைநிலை வகைப் பாறைகள்
அல்ட்ராமாபிக் வகைப் பாறைகள்:
புற இணைப்புகள்
பகுப்பு:புவி அறிவியல்கள் பகுப்பு:புவிவேதியியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎ பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
மதுபனி மாவட்டம்
மதுபனி மாவட்டம், இந்திய மாநிலமான பீகாரின் மாவட்டங்களில் ஒன்று. இதன் தலைமையகம் மதுபனியில் உள்ளது.
பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
இணைப்புகள்
பகுப்பு:பீகார் மாவட்டங்கள் பகுப்பு:மதுபனி மாவட்டம்
விலங்குகளின் துக்கம்
விலங்குகளின் துக்கம்
துக்கம் என்பது நமக்கு பிடித்தமான ஒன்றினை இழக்கும் போது ஏற்படும் துன்பமான மனநிலை ஆகும். இந்த உணர்ச்சியானது மனிதர்கள் மட்டுமின்றி விலங்குகளிலும் காணப்படுகிறது. 19 ஆம் நூற்றாண்டின் பிற்பகுதியில், சிம்பன்சீஸின் துயரத்தை பற்றியும், விலங்கு மற்றும் மனித துயரத்திற்கும் இடையேயான தொடர்பை பற்றியுமான ஆராய்ச்சி தொடங்கியது. எனினும், விலங்குகளின் வருத்தங்களைப்பற்றிய ஆராய்ச்சிகள் அதிகம் வருவதில்லை.
மார்க் பெக்காஃப் என்ற விஞ்ஞானி, ஓநாய்கள், சிம்பான்சிகள், மாக் போர்கள், யானைகள், டால்பின்கள், ஒட்டர்ஸ், வாத்துகள், கடல் சிங்கங்கள் மற்றும் இன்னும் பல விலங்குகளில் துன்பம், வருத்தம் போன்ற உணர்ச்சிகளை ஆராய்ச்சி செய்தார்.
விலங்கு ஆராய்ச்சியின் ஆரம்ப ஆராய்ச்சி:
வில்லியம் ஈ ரிட்டர் (1925) விலங்கு மற்றும் மனித உணர்ச்சியை இணைப்பதை பற்றி ஆராய்ச்சி செய்தார். "மகிழ்ச்சி, துக்கம், அச்சம், கோபம், பொறாமை, அன்பு போன்றவற்றின் உணர்ச்சிகரமான நிலைகள் அதிகமாகவோ அல்லது குறைவாகவோ குணாதிசயமான உடல்ரீதியான வெளிப்பாடுகளுடன் தொடர்புடையவை" (ரிட்டர், 1925, பக்கம் 137). ரிட்டர் புதிய தத்துவத்தை கோட்பாட்டிற்கு முன்மொழிகிறார், மேலே குறிப்பிட்டுள்ள பட்டியலில் எந்த உணர்ச்சியும் மனிதர்களுக்கு மட்டுமே பிரத்யேகமானதல்ல, பெரும்பாலானவை விலங்கு உலகிற்கு பொதுவானவை என்று குறிப்பிடுகின்றன. மனித உணர்வு மற்றும் விலங்கு உணர்வு இடையே இணைப்பு மிகவும் வலுவான ஏனெனில், மனிதர்கள் விலங்கு இராச்சியம் இருந்து இறங்கியது என்று அவர் வாதிடுகிறார்.
மார்க் பீகாப்பின் அண்மைய ஆராய்ச்சி விலங்கு துக்கம்:
மார்க் பெக்காஃப் கொலராடோ-போல்டர் பல்கலைக்கழகத்தில் சுற்றுச்சூழல் மற்றும் பரிணாம உயிரியல் பேராசிரியர் ஆவார். மிருகங்களைப் படிப்பதற்கும், உணர்ச்சிகளைப் படிப்பதற்கும், விலங்குகள் மிகவும் வருந்துகிறதா என்பதை கண்டுபிடித்துள்ளார்.
=== துயரமளிக்கும் விலங்குகள் போன்ற உதாரணங்கள்: === கடற்கரை சிங்கம் தாய்மார்கள் தங்கள் குழந்தையை கொல்வதால் அவை வருந்துவதை கண்டறிந்தார். (பீகாஃப், 2000) யானைகள் தங்கள் குட்டிகளுக்கு ஆபத்து ஏற்படும் போது வருந்துவதை கண்டறிந்துள்ளனர். வாத்துக்கள் கூட சக வாத்து இறந்ததும் மிகவும் சோர்ந்து காணப்படுவதை கண்டுள்ளனர்.
விலங்கு ஆராய்ச்சிக்கான மற்ற ஆய்வு:
விலங்கு துக்கத்தை பற்றிய சமீபத்திய ஆராய்ச்சியின் முகம் பெக்கோபா என்றாலும், மற்ற விஞ்ஞானிகள் இதை மேலும் பார்க்கத் தொடங்கி உள்ளனர். சில ஆய்வுகள் விலங்குகளில் மனச்சோர்வைக் கண்டிருக்கின்றன, பால் விர்னர் (1984) பதினெட்டு விலங்கு மாதிரிகளில் மன அழுத்தம் இருப்பதாக கண்டுபிடித்துள்ளார்.
ஆராய்ச்சி தாக்கங்கள்:
விலங்குகள் துயரங்கள் சந்தேகத்திற்குரியதாக தோன்றினாலும், அது ஏராளமாக உள்ளது என்பதை இந்த ஆராய்ச்சி முடிவுகள் அறிவிக்கின்றன. சிம்பன்சிகளிடம் இருந்து கடல் சிங்கங்கள் வரை, மனிதர்கள் போலவே விலங்குகள் துக்கப்படுகின்றன. Bekoff, Fashing, Nguyen, மற்றும் பலர் போன்ற ஆராய்ச்சியாளர்கள் ஒவ்வொரு நாளும் படித்து வருகிறார்கள், எப்படி,ஏன் விலங்குகள் துக்கப்படுகின்றன ? என்பதை நன்கு புரிந்துகொள்ள இந்த ஆராய்ச்சிகள் உதவுகின்றன.மனிதர்கள் விலங்குகளுடன் நல்ல உறவுகளை வைத்திருக்க முடியும். எடுத்துக்காட்டாக, மிருகக்காட்சிசாலையில் தாய் சிம்பன்சி துயரப்படுகையில், கண்காணிப்பாளர் அதன் குட்டிகளை அருகில் விடுவதன் மூலம் தாயின் துன்பத்தை குறைக்கலாம். விலங்குகளுக்கும் துன்பம் என்ற உணர்வு உண்டு என்பதை இந்த ஆராய்ச்சிகள் தெரிவிக்கின்றன. விலங்குகளை துன்புறுத்தாமல் இருப்பது மனிதனின் கடமை ஆகிறது.விலங்குகளின் துன்பத்தை குறைத்து அவை ஆரோக்கியமான மற்றும் வெற்றிகரமான வாழ்க்கை வாழ உதவலாம்.
பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள்
புருசிய இராச்சியம்
புருசிய இராச்சியம் (Kingdom of Prussia, இடாய்ச்சு: Königreich Preußen) என்பது 1701 முதல் 1918 வரை ஜெர்மனியில் இருந்த இராச்சியம் ஆகும். இது 1871 முதல் ஜெர்மன் பேரரசின் முதன்மை நாடாகவும் அப்பேரரசின் மூன்றில் இரண்டு பகுதியைக் கொண்டதாகவும் இருந்தது.
thumb|300px|left|Expansion of Prussia 1807-1871
மேற்கோள்கள்
பகுப்பு:ஐரோப்பா பகுப்பு:செருமன் வரலாறு
Prússia Kungariket Preussen
மத்திய பொருளாதார புலனாய்வு பணியகம்
மத்திய பொருளாதாரப் புலனாய்வு பணியகம் (Central Economic Intelligence Bureau (CEIB)), இந்திய அரசின் நிதி அமைச்சகத்தின் கீழ் உள்ள வருவாய்த் துறையின் கட்டுப்பாட்டில் இயங்கும் ஒரு புலனாய்வு அமைப்பாகும். இந்த அமைப்பு சூலை 1985ஆம் ஆண்டு முதல் இந்திய வருவாய்ப் பணி அதிகாரி தலைமையில் இயங்குகிறது. இந்த அமைப்பு இந்தியாவிற்கு எதிராக, இந்தியாவில் நடைபெறும் பொருளாதாரக் குற்றங்கள் குறித்தான  தகவல்களைச் சேகரிப்பதற்கும், கண்காணிப்பதற்குமான உளவு நிறுவனம் ஆகும். இதன் முதன்மைப் பணி பொருளாதார நுண்ணறிவு, கடத்தல், பணமோசடி, வரி ஏய்ப்பு மற்றும் மோசடி போன்ற பொருளாதார குற்றங்களை கண்காணித்தல் மற்றும் எதிர்த்துப் போராடுதல் ஆகும்.
மேற்கோள்கள்
பகுப்பு:இந்தியப் பொருளாதாரம்
பகுப்பு:இந்தியப் புலனாய்வு அமைப்புகள் பகுப்பு:இந்தியாவில் சட்ட அமலாக்கம் பகுப்பு:இந்திய நிதி அமைச்சகம்
இரும்பு(III) புரோமைடு
இரும்பு(III) புரோமைடு(Iron(III) bromide) FeBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செம்-பழுப்பு நிறத்தில் நெடியற்ற சேர்மமாகக் காணப்படும் இரும்பு(III) புரோமைடு, பெர்ரிக் புரோமைடு என்றும் அழைக்கப்படுகிறது. அரோமாட்டிக் சேர்மங்களின் ஆலசனேற்ற வினைகளில் இது இலூயிக் அமில வினையூக்கியாகப் பயன்படுத்தப்படுகிறது. மேலும், பெர்ரிக் புரோமைடு தண்ணீருடன் வினைபுரிந்து அமிலக் கரைசல்களைக் கொடுக்கிறது.
கட்டமைப்பும் பண்புகளும்
இரும்பு(III) புரோமைடு ஆறு ஒருங்கிணைவு எண்முக இரும்பு மையங்கள் தோற்றம் கொண்ட பல்பகுதிய மூலக்கூற்று கட்டமைப்புடன் உருவாகிறது. எனினும் விலை மலிவாகவே வணிக சந்தையில் கிடைக்கிறது.
புரோமினை இரும்புடன் சேர்த்து சூடுபடுத்துவதால் இரும்பு(III) புரோமைடு தயாரிக்க முடியும்:
200 பாகை செ வெப்பநிலைக்கு மேல் இரும்பு(III) புரோமைடு சிதைவடைந்து இரும்பு(II) புரோமைடு|இரும்பு(II) புரோமைடாக]] மாறுகிறது.
இவற்றையும் காண்க
பகுப்பு:புரோமைடுகள் பகுப்பு:இரும்பு(III) சேர்மங்கள் பகுப்பு:உலோக ஆலைடுகள் பகுப்பு:புரோமின் சேர்மங்கள்
கோட்டூர் பிடாரியம்மன் கோயில்
கோட்டூர் பிடாரியம்மன் கோயில் தமிழ்நாட்டில் தஞ்சாவூர் மாவட்டம், கோட்டூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாகரூர் கோபிநாத்
நாகரூர் கோபிநாத் (Nagarur Gopinath) ஓர் இந்திய அறுவை சிகிச்சை நிபுணரும், இந்தியாவில் இருதய அறுவை சிகிச்சையின் முன்னோடிகளில் ஒருவருமாவார். இவர் முதல் வெற்றிகரமான திறந்த இதய அறுவை சிகிச்சைக்காகப் பாராட்டப்படுகிறார். இந்த அறுவை சிகிச்சையினை 1962ஆம் ஆண்டு இந்தியாவில் நடத்தினார். இவர் இரண்டு இந்திய குடியரசுத் தலைவர்களுக்கு கெளரவ அறுவை சிகிச்சை நிபுணராகப் பணியாற்றினார். மேலும் 1974ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதையும் 1978ஆம் ஆண்டு இந்திய அரசின் மிக உயர்ந்த இந்திய மருத்துவ விருதான மரு. பிசி ராய் விருதையும் பெற்றவர்.
சான்றுகள்
பகுப்பு:மரு. பி. சி. ராய் விருது பெற்றவர்கள் பகுப்பு:கன்னட மக்கள் பகுப்பு:2007 இறப்புகள் பகுப்பு:1922 பிறப்புகள் பகுப்பு:பத்மசிறீ விருது பெற்ற மருத்துவத்துறையினர்
மானாமதுரை-விருதுநகர் இருப்புப்பாதை
மானாமதுரை-விருதுநகர் (Manamadurai–Virudhunagar line) இருப்புப்பாதை தமிழ்நாட்டிலுள்ள விருதுநகர் மற்றும் மானாமதுரை ஆகிய நகரங்களை இணைக்கிறது.
வரலாறு
மானாமதுரை சந்திப்பிலிருந்து-விருதுநகர் சந்திப்பிற்கு புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது.
1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.
உராய்வுமானி
உராய்வுமானி (tribometer) என்பது உராய்வின் அளவுகளை, குறிப்பாக இரண்டு தொடர்புடைய பரப்புகளுக்கிடையேயான உராய்வுக் குணகம், உராய்வு விசை, தேய்மான அளவு,  மற்றும் வளைவு அளவு ஆகியவற்றை அளவிடப் பயன்படும் ஒரு துணைக்கருவியாகும். இது 18 ஆம் நூற்றாண்டின் டச்சு அறிவியலாளர் பீட்டர் வான் முசன்புரூக் என்பவரால் கண்டுபிடிக்கப்பட்டது.
மானாமதுரை-விருதுநகர் இருப்புப்பாதை
வரலாறு
67கி.மீ (42மைல்) தூரமுடைய மீட்டர் பாதை வகை இருப்புப்பாதைப் பிரிவான  இதில் அருப்புக்கோட்டை, திருச்சுழி மற்றும் நரிக்குடி ஆகிய மூன்று இரயில் நிலையங்களும் அமைந்து பயணிகள் மற்றும் சரக்குப் போக்குவரத்துக்கு மிகவும் உதவியது. 2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இருப்புப்பாதைப் பிரிவு மூடப்பட்டது.
22 இடங்களில் ஆளில்லா கடக்கும் சாலைகளைக் கொண்ட இந்த இருப்புப்பாதைப் பிரிவானது ஆண்டு சூன் மாதம் 21 ஆம் நாள் போக்குவரவுக்கானப் பாதுகாப்பு ஆய்விற்கு உட்படுத்தப்பட்டது. இறுதியாக inr 2315800000 செலவழிக்கப்பட்டு, ஐந்து பெரிய பாலங்கள், 145 சிறு பாலங்கள் மற்றும் ஐந்து இரயில் நிலையங்களுடன் கூடிய, விருதுநகர் மற்றும் சிவகங்கை மாவட்டங்களுக்கு இடையிலான இந்த அகலப் பாதைப் பிரிவானது சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.
வெளியிணைப்புகள்
பகுப்பு:விருதுநகர் மாவட்டம் பகுப்பு:சிவகங்கை மாவட்டம் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழகத் தொடருந்து வழித்தடம்
உராய்வுமானி
இது உராய்வுப்பரிசோதனைக்கருவி (tribotester) என்று பொதுவான பெயரால் குறிப்பிடப்பட்டுள்ளது. இக்கருவி மூலம் பரிசோதனைகள் செய்யவும், தேய்மானம், உராய்வு மற்றும் உயவு போன்ற உராய்வியலின் பாடங்களை உருவகப்படுத்தவும் பயன்படுத்தப்படுகிறது. இவை பெரும்பாலும் உற்பத்தியாளர்கள் தங்கள் தயாரிப்புகளின் நீண்டகால செயல்திறனைச் சோதித்து ஆய்வு செய்யவும் பயன்படுகிறது. எடுத்துக்காட்டாக, எலும்பியல் உட்பொருட்களை உற்பத்தி செய்யும் உற்பத்தியாளர்கள் உராய்வுப்பரிசோதனைக்கருவிக்கு கணிசமான தொகையை செலவழித்து  மனித இடுப்பு மூட்டுகளில் ஏற்படும் இயக்கங்களையும், சக்திகளையும் துல்லியமாக கண்டறிகின்றனர்.
வெளி இணைப்புகள்
பகுப்பு:உராய்வியல் பகுப்பு:அளவிடும் கருவிகள் பகுப்பு:பொருளறிவியல் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பன்னாட்டு நடன நாள்
பன்னாட்டு நடன நாள் (International Dance Day) என்பது ஒரு உலகளாவிய நடனக் கொண்டாட்டமாகும், இது யுனெசுக்கோவின் கலை நிகழ்ச்சிகளுக்கான முக்கிய பங்காளியான பன்னாட்டு நாடக நிறுவனத்தின் (ITI) நடனக் குழுவால் தொடக்கப்பட்டது. இந்த நிகழ்வு ஒவ்வோர் ஆண்டும் ஏப்ரல் 29 அன்று உலகளாவிய அளவில் கொண்டாடப்படுகிறது. இந்நாள் நவீன பாலே நடனத்தின் தந்தை எனக் கருதப்படும் சான் சியார்ச் நோவேர் (1727-1810) என்பவரின் பிறந்த நாள் ஆகும். இந்த நாள் உலகம் முழுவதும் நடைபெறும் நிகழ்வுகள் மற்றும் திருவிழாக்கள் மூலம் நடனத்தில் பங்கேற்பையும் கல்வியையும் ஊக்குவிக்க முயல்கின்றது. யுனெசுகோ இந்த நிகழ்வின் படைப்பாளர்களாகவும் அமைப்பாளர்களாகவும் நாடக நிறுவனத்தை முறையாக அங்கீகரித்துள்ளது.
வரலாறு
1982 இல் உருவாக்கப்பட்டதிலிருந்து ஒவ்வோர் ஆண்டும், பன்னாட்டு நடன நாளுக்கான செய்தியை எழுத ஒரு சிறந்த நடன ஆளுமை தேர்ந்தெடுக்கப்படுகின்றார். தேர்ந்தெடுக்கப்பட்ட அவரது சொந்த நகரத்தில் பன்னாட்டு நாடக நிறுவனம் ஐடிஐ ஒரு முக்கிய நிகழ்வை ஏற்பாடு செய்கிறது, அதில் நடன நிகழ்ச்சிகள், கல்விப் பட்டறைகள், மனிதநேயத் திட்டங்கள் மற்றும் வெளிநாட்டுத் தூதர்கள், உயரதிகாரிகள், நடனப் பிரமுகர்கள் மற்றும் அந்த ஆண்டிற்காகத் தேர்ந்தெடுக்கப்பட்ட செய்தி ஆசிரியர் ஒருவரின் உரைகள் இடம்பெறுகின்றன.
வெளி இணைப்புகள்
பகுப்பு:ஏப்ரல் சிறப்பு நாட்கள் பகுப்பு:நடனம் நடனம்
கீழப்பட்டி
இந்தியா-தமிழ்நாடு மாநிலம், புதுக்கோட்டை  மாவட்டத்தில் கீழப்பட்டி என்ற கிராமம்  அமைந்துள்ளது.
கீழப்பட்டி ஒரு குக்கிராமம். இந்த குக்கிராமம் கொடும்பாலூர் ஊராட்சிக்கு உட்பட்டது. இந்த ஊர் உருவான காலத்திலிருந்து விவசாயம் முதற்கண் தொழிலாக கொண்டு விளங்கிகுகிறது. தற்பொழுது சுமார் 25 குடும்பங்களை கொண்டுள்ளது. இக்கிராமத்தில் விவசாய தொழிலை தொடர்ந்து சிறு வணிகம், ஆடு மாடு வளர்த்தல் போன்ற தொழிலையும் இங்குள்ளவர்கள் செய்து வருகின்றனர். கீழப்பட்டி சாலை வழியாக நன்கு உலகத்தோடு இணைந்துள்ளது. திருச்சி - மதுரை சாலையின் விராலிமலையிலிருந்து தெற்கே 6 கல் தொலைவில் காளப்பனூர் பிரிவுசாலையிலிருந்து கிழக்கு பகுதியில் 2 கல் தொலைவில் காளப்பனூரை அடுத்து கீழப்பட்டி அமைந்துள்ளது.
கீழப்பட்டியில் கிழக்கிப்பண்ணை குடி என்பதுதான் முதன் முதலாக தோன்றிய குடியாக கருதபடுகின்றது. கிழக்கே அமைந்த பண்ணை கிழக்கிபண்ணை என்றும் இவூருக்கு கீழப்பட்டி என பெயர்பெற காரணமென்றும் முதியோகளின் வாயிலாக அறியப்படுகின்றது. தற்பொழுது இக்கிராமம் வளர்ந்து வரும் அறிவியில் தொழில்நுட்பத்திற்கு இணையாக அனைவருக்கும் மின்சாரவசதி, தொலைபேசி, கம்பியில்லா கைபேசி, இணையதள வசதி, இரண்டு சக்கர மற்றும் அதிநவீன நான்கு சக்கர வாகன வசதிகளை பெற்றுள்ளது. இக்கிராமம் தன் விவசாய சேவையால் சட்ட வல்லுநர்கள், தொழில்நுட்ப பொறியியல் வல்லுநர்கள் மற்றும் நிபுணர்கள், ஆசிரிய பெருமக்கள், அரசு அலுவலர்கள் மற்றும் பல துறைகளின் தொழில்முனைவோர்களை உருவாக்கியுள்ளது.
பகுப்பு:புதுக்கோட்டை மாவட்டத்திலுள்ள கிராமங்கள்
பிளீச் (மங்கா)
வெளியிணைப்புகள்
பகுப்பு:வரைகதை பகுப்பு:மங்கா தொடர்கள்
கோமளபுரம்
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 43,281 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். கோமளபுரம் மக்களின் சராசரி கல்வியறிவு 84% ஆகும், இதில் ஆண்களின் கல்வியறிவு 86%,  பெண்களின் கல்வியறிவு 82% ஆகும். இது இந்திய தேசிய சராசரி கல்வியறிவான 59.5% விட கூடியதே. கோமளபுரம் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
கே. ஆர். ராமநாதன்
கல்பதி இராமகிருஷ்ணா இராமநாதன் (Kalpathi Ramakrishna Ramanathan), 28 பிப்ரவரி 1893 – 31 டிசம்பர் 1984) இந்திய இயற்பியலாளரும், வானிலையியலாளரும் ஆவார். இவர் அகமதாபாத் இயற்பியல் ஆராய்ச்சி ஆய்வகத்தின் முதலாவது இயக்குநராகப் பணியாற்றியவர். 1965 ஆம் ஆண்டில் இவருக்கு பத்மபூஷன் விருதும், 1976 இல் பத்ம விபூசண் விருதும் வழங்கப்பட்டன.
வாழ்க்கைக் குறிப்பு
இராமநாதன் 1893-ல் கேரளா மாநிலத்தின் பாலக்காடு மாவட்டத்தில் கல்பதியில் பிறந்தார். ராமநாதன் பாலக்காடு அரசு விக்டோரியா கல்லூரியில் பி.ஏ. பட்டம் பெற்றார். சென்னை மாகாணக் கல்லூரியில் எம்.ஏ பட்டதாரி பட்டம் பெற்றார். பின்னர் மெட்ராஸ் மாகாணக் கல்லூரியில் படிக்கும் சென்னைப் பல்கலைக்கழகத்தில் எம். ஏ., பட்டம் (இயற்பியலில்) பட்டம் பெற்றார். ஏழு ஆண்டுகளாக திருவனந்தபுரத்தில் கே.ஆர்.ஆர்.ஆர் வேலை செய்தார். இந்த அனுபவம் அவரை வெப்ப மண்டல இடியுடன் கூடிய ஒரு காகிதத்தை எழுத உதவியது.
தொழில்
பின்னர் 1921 ஆம் ஆண்டில், ராமநாதன் கொல்கத்தாவிற்குச் சென்றார். சி.ஆர்.வி. ராமானுடன் திரவங்களில் எக்ஸ்-ரே சிதைவு பற்றிய ஆய்வுகளில் ஒத்துழைத்தார். இந்த வேலைக்கு டி.எஸ்.சி. மெட்ராஸ் பல்கலைக்கழகத்திலிருந்து பட்டம் பெற்றவர். இது முதல்முறையாக டி.எஸ்.சி. மெட்ராஸ் பல்கலைக் கழகம் பட்டம் பெற்றது. அகமதாபாத், பௌதீக ஆராய்ச்சி ஆய்வுக்கூடத்தின் முதல் பணியாளர் ஆவார்.1922 ஆம் ஆண்டில் ராமானு பல்கலைக்கழகத்தில் இயற்பியல் உதவி பேராசிரியராக ராமானுடன் சேர்ந்தார். 1925 ஆம் ஆண்டில் அவர் இந்தியாவின் வளிமண்டலவியல் திணைக்களத்தில் ஒரு மூத்த விஞ்ஞானி என்று நியமிக்கப்பட்டார். 1948 ஆம் ஆண்டு ஓய்வு பெற்றார். அதுவரை அவர் அங்கேயே இருந்தார். அதே ஆண்டில் அவர் தனது முதல் இயக்குனராக அகமதாபாத், பௌதீக ஆராய்ச்சி ஆய்வுக்கூடத்தில் (PRL) சேர்ந்தார். அவர் இந்தியாவில் டாப்சன் ஓசோன் நிறமாலை ஒளிப்பட அளவையும் நிறுவினார். அவர் 1966 ஆம் ஆண்டில் ஓய்வு பெற்றார். ஆனால் 1984 ஆம் ஆண்டு முதல் 91 வயதில் இறக்கும் வரை அகமதாபாத் இயற்பியல் ஆய்வுக்கூடத்தில் பணியாளராக பணி புரிந்தார்.
மேற்கோள்கள்
பகுப்பு:1893 பிறப்புகள் பகுப்பு:1984 இறப்புகள் பகுப்பு:இந்திய இயற்பியலாளர்கள் பகுப்பு:இந்திய வானிலையியலாளர்கள் பகுப்பு:பாலக்காடு மாவட்ட நபர்கள் பகுப்பு:இந்திய அறிவியலாளர்கள் பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பி. சுந்தரம்
'''பி. சுந்தரம்''' (B. Sundaram) ஓர் இந்திய அரசியல்வாதியும் தமிழக சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும் ஆவார். 1977 ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் மாவட்டத்தின் திருப்பத்தூர் சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 1980 ஆவது ஆண்டில் நடந்த சட்டமன்றத் தேர்தலிலும், 1989 ஆவது ஆண்டில் நடந்த சட்டமன்றத் தேர்தலிலும் அதே தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:வேலூர் மாவட்ட மக்கள் பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள்
திப்ருகார் மக்களவைத் தொகுதி
திப்ருகார் மக்களவைத் தொகுதி (Dibrugarh Lok Sabha constituency) அசாம் மாநிலத்தின் 14 மக்களவைத் தொகுதிகளுள் ஒன்றாகும்.
மேற்கோள்கள்
பகுப்பு:அசாம் மக்களவைத் தொகுதிகள்
கருவியியல் பொறியியல்
கருவியியல் (அல்லது) கருவிமயமாக்கல் பொறியியல் (ஆங்கிலத்தில்: INSTRUMENTATION) என்பது பொறியியலில் முக்கியமான துணைப்பிரிவாகும். இது அளவீட்டு கருவிகளைப் உபயோகப்படுத்தி தொழிற்சாலைகளின் செயற்பாடுகளை அளவீடவும், கட்டுப்படுத்தவும் உதவுகிறது. இது உற்பத்தி, ஆய்வகம், தயாரிப்பு நிறுவனங்களில் செயல்முறை மாறிகளை(process variables) கண்காணிக்கும், கட்டுப்படுத்தும் கலை மற்றும் அறிவியல் துறை ஆகும்.
கருவி என்பது இயற்பியல் அளவுகளான வெப்பநிலை, மட்டம், தொலைவு, கோணம், ஒட்டம் மற்றும் அழுத்தத்தினை அளவீடும் சாதனம் ஆகும். கருவிகள் வெப்பமானிகள் போன்று நேரடியாக அளவீடும் எளிய சாதனமாகவோ அல்லது பல்வேறு காரணிகளை அளவீடும் சிக்கலான செயல்முறை பகுப்பாய்விகளாக இருக்கலாம். சுத்திகரிப்பு நிலையங்கள், தொழிற்சாலைகள், வாகனங்கள் ஆகியவற்றில் கருவிகள் பெரும்பாலும் ஒரு கட்டுப்பாடு அமைப்பின் அங்கமாக இருக்கும். அளவீடவேண்டிய மாறிகளை அளவீட உதவும் கையடக்க கருவிகளும்(Handheld devices) கருவியியலின் ஒர் பகுதியாகும். பொதுவாக ஆய்வகங்களில் பல்வேறுவிதமான கையடக்க கருவிகள் பயன்படுத்தப்படுகிறது இருப்பினும் மேற்கத்திய நாடுகளின் வீடுகளில் பயன்படுத்தப்படும் "புகைக் கண்டறிவானும்" (smoke detector) கையடக்க கருவியாகும்.
கட்டுப்பாட்டு அமைப்புடன் இணைக்கப்பட்ட கருவியானது, இறுதிக் கட்டுப்பாட்டு சாதனங்களான வால்வுகள் (valves), வரிச்சுருள்கள்(solenoides), சீரியக்கிகள்(regulators), இடைமாற்றீடுகள்(relays), சுற்றுத் தகாப்பான்கள்(circuit breakers) ஆகியவற்றை இயக்க சமிக்ஞைகளை வழங்குகிறது. இந்த சாதனங்கள் தொலை(remote) அல்லது தானியங்கி கட்டுப்பாடுகளின்(automatic control) மூலம் தேவையான வெளியீட்டு மாறிகளை கட்டுப்படுத்துகிறது.
அளவீடு
கருவியியல் பல்வேறு இயற்பியல் காரணிகளை அளவீட பயன்படுகிறது, அவை:
வெளியிணைப்புகள்
பகுப்பு:பொறியியல் பகுப்பு:உணரிகள் பகுப்பு:கருவிகள் பகுப்பு:கருவியியல்
சோடியம் கால்சியம் எடிடேட்டு
சோடியம் கால்சியம் எடிடேட்டு (Sodium calcium edetate) C10H12CaN2Na2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எடிடேட்டு கால்சியம் டைசோடியம் என்ற பெயராலும் இச்சேர்மம் அழைக்கப்படுகிறது. உடலில் ஈயம் ஏற்படுத்தும் நஞ்சு விளைவுகளுக்கு எதிரான சிகிச்சையில் மருந்தாக இது பயன்படுத்தப்படுகிறது. நீண்டகால ஈய நஞ்சு, குறுகியகால ஈய நஞ்சு என்பன இப்பாதிப்பின் இரு வகைகளாகும். ஈய பாதிப்பு மூளை நோய்க்கு டைமெர்கேப்ராலுடன் இதைச் சேர்த்து பயன்படுத்துகிறார்கள். டைமெர்கேப்டோ சக்சினிக் அமிலத்திற்கு ஒரு மாற்று மருந்தாகவும் இதைக் கருதுகிறார்கள். டெட்ராமெத்திலீய நஞ்சுக்கெதிராக இது பயனுள்ளதாக இருக்குமென தோன்றவில்லை. சோடியம் கால்சியம் எடிடேட்டு இரத்தநாளம் வழியாக அல்லது தசை வழியாக மெல்ல ஊசி மூலம் உடலுக்குள் செலுத்தப்படுகிறது.
ஊசிபோடும் இடத்தில் வலியுண்டாவது இதனால் ஏற்படும் ஒரு பொதுவான பக்க விளைவாகும். சிறுநீரக பாதிப்புகள், வயிற்றுப் போக்கு, காய்ச்சல், தசைகளில் வலி, குறை இரத்த அழுத்தம் போன்ற பக்க விளைவுகளும் ஏற்படலாம். மகப்பேறு காலத்தில் இதைப் பயன்படுத்தி அடையும் நன்மைகள் அதிகமென்றாலும் அந்நடவடிக்கை ஓர் ஆபத்து கலந்த துணிச்சலான நடவடிக்கையாகும். இடுக்கி இணைப்பு முகவர் என்ற குடும்பத்தில் சோடியம் கால்சியம் எடிடேட்டு மருந்து சேர்க்கப்படுகிறது. இரண்டு சோடியம் அணுக்களும் ஒரு கால்சியம் அணுவும் பெற்றுள்ள எடிடேட்டு உப்பு என்று சோடியம் கால்சியம் எடிடேட்டு விவரிக்கப்படுகிறது. சிறுநீரில் உடலைவிட்டு வெளியேறும் கன உலோகங்களை பிணைக்க இம்மருந்து பயன்படுகிறது.
வரலாறு
சோடியம் கால்சியம் எடிடேட்டு மருந்து 1953 ஆம் ஆண்டு அமெரிக்காவில் மருத்துவப் பயன்பாட்டுக்கு வந்தது. அத்தியாவசியமான மருந்துகளின் பட்டியலில் உலக சுகாதார நிறுவனம் இம்மருந்தைப் பட்டியலிட்டுள்ளது. பாதுகாப்பான மற்றும் உடலுக்கு மிகவும் தேவையான மருந்து என்றும் அந்நிறுவனம் இதை விவரிக்கிறது. அமெரிக்காவில் ஒரு முறை இம்மருந்து சிகிச்சை மேகொள்ளப்பட்டால் 50 முதல் 100 அமெரிக்க டாலர் செலவாகிறது என 2015 ஆம் ஆண்டு மதிப்பீடு தெரிவிக்கிறது. வேறுபட்ட முறைகளில் தயாரிக்கப்படும் எடிடேட்டு டைசோடியம் ஒரே மாதிரியான விளைவுகளை கொண்டிருக்கவில்லை.
புளூட்டோனிய நஞ்சுக்கு எதிரான சிகிச்சையிலும் இதைப் பயன்படுத்தலாம்
மேற்கோள்கள்
பகுப்பு:கால்சியம் சேர்மங்கள் பகுப்பு:கரிம சோடியம் உப்புகள்
மகாராஜா விரைவுத் தொடருந்து
மகாராஜா எக்ஸ்பிரஸ் என்னும் தொடர்வண்டியை இந்திய ரயில்வே இயக்குகிறது. உலகிலேயே ஆடம்பரமான வசதிகளைக் கொண்ட முன்னணி ரயிலாகும். இது இந்தியாவின் வடமத்திய பகுதியில் ஓடுகிறது. ஐந்து வழித்தடங்களில் 12 இடங்களை சென்றடைகிறது.
பெயர் சூட்டுதல்
பெயர் சூட்டுதல் (Namakarana) என்பது குழந்தைக்கு பெயர் வைக்கும் இந்து சமய சடங்காகும். தற்காலத்தில் பெயர் சூட்டுதல் விழாவாக மேற்கொள்ளப்படுகிறது. இந்த சடங்கினை நாமகரணம் என்ற வடமொழி வழக்கிலும் அழைக்கின்றனர். இச்சடங்கு முறை சாதி, சமூக மற்றும் புவியியல் சார்ந்து நடைமுறைகள் வேறுபடுகின்றன.
தேவையான பொருட்கள்
நிறைகுடம் (நீர் நிரம்பிய குடம்), முடியுடன் தேங்காய், மாவிலை 5, தலைவாழையிலை அல்லது தாம்பாளம், நெல் அல்லது பச்சை அரிசி, குத்துவிளக்கு, எண்ணெய், திரி, பூமாலை, விபூதி, சந்தனம், மஞ்சள், குங்குமம், பன்னீர்த் தட்டத்தில் வைக்கவும். பிள்ளையார் மஞ்சளில் பிடித்து வைக்கவும். கற்பூரம், கற்பூரத் தட்டு, ஊதுபத்தி, சாம்பிராணி, சாம்பிராணித்தட்டு, வெற்றிலை, பாக்கு, எலுமிச்சம்பழம் ஒரு தட்டில் வைக்கவும். பழத்தட்டு, பூத்தட்டு, பால், கற்கண்டு, அறுகம்புல், மாவிலை.
நிகழ்வு
வீட்டுப் பொருட்கள், உடைகள், உபயோகிக்கும் பொருட்கள் யாவும் சுத்தம் செய்தபின், வீட்டில் உள்ளோர் குழந்தை உட்பட யாவரும் தோய்ந்து சுத்தமாகிய பின் வேதியரை அழைத்து வந்து புண்ணியவாசனம் செய்வர். மந்திரம் ஓதிய நீரை அங்குள்ளோர் மீதும் மனை ஏனைய பொருட்கள் மீதும் தெளிப்பது வழக்கம். துடக்குக் கழிந்த பின் பெயர் சூட்டுதல் மரபாகும். வேதியர் குழந்தையின் நட்சத்திரத்தைக் கூறிப் பூசை செய்தபின்னர் தாய்மாமன் அல்லது பெரியவர் ஒருவர் மடியில் குழந்தையை இருத்தி, அதன் பெயரை வலது காதிலே மூன்று முறை ஓதி கற்கண்டு தண்ணீர் பருகுவர். குழுமியிருப்போருக்கும் இனிப்புப் பானம் வழங்கப்படும். இதன் பொருள் வம்சத்தில் தோன்றியுள்ள குழந்தை இறைவன் அருளால் பெயரும் வாழ்வும் பிரகாசிக்க வேண்டும் என்பதாகும். அதன்பின்பு இனபந்தங்கள் குழந்தையின் பெயரை ஓதுவார்கள்.
கோட்டூர் திரௌபதியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பெயர் சூட்டுதல்
இந்தியாவில் பெயர் சூட்டல்
பகுப்பு:இந்து சமயப் பிறப்புச் சடங்குகள்
கோட்டூர் திரௌபதியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.